1999/384/EY: Komission päätös, tehty 31 päivänä toukokuuta 1999, suojatoimenpiteistä afrikkalaista sikaruttoa vastaan Sardiniassa, Italiassa tehdyn komission päätöksen 95/108/EY muuttamisesta (tiedoksiannettu numerolla K(1999) 1438) (ETA:n kannalta merkityksellinen teksti)



Virallinen lehti nro L 146 , 11/06/1999 s. 0052 - 0053



KOMISSION PÄÄTÖS, tehty 31 päivänä toukokuuta 1999, suojatoimenpiteistä afrikkalaista sikaruttoa vastaan Sardiniassa, Italiassa tehdyn komission päätöksen 95/108/EY muuttamisesta (tiedoksiannettu numerolla K(1999) 1438) (ETA:n kannalta merkityksellinen teksti) (1999/384/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo, että (1) komissio on tehnyt Italian afrikkalaisen sikaruttotilanteen vuoksi afrikkalaiseen sikaruttoon liittyvistä tietyistä suojatoimenpiteistä Sardiniassa, Italiassa 28 päivänä maaliskuuta 1995 päätöksen 95/108/EY(4), (2) afrikkalaista sikaruttoa on pidettävä kotoperäisenä tautina Italian Sardinian alueen Nuoron provinssissa, (3) afrikkalaisen sikaruton esiintyminen voi vaarantaa vakavasti Italian muiden alueiden ja muiden jäsenvaltioiden karjat elävien sikojen, tuoreen sianlihan ja tiettyjen lihavalmisteiden kaupan kautta, (4) tietyistä eläinlääkintäalan kustannuksista 26 päivänä kesäkuuta 1990 tehdyssä neuvoston päätöksessä 90/424/ETY(5), sellaisena kuin se on viimeksi muutettuna neuvoston päätöksellä 94/370/EY(6), säädetään mahdollisuudesta saada yhteisön rahoitusta eläintautien hävittämiseen ja valvontaan, (5) jäsenvaltioiden vuodeksi 1999 esittämien, eläintautien hävittämiseen tarkoitettujen ohjelmien hyväksymisestä ja yhteisön rahoitusosuuden vahvistamisesta 26 päivänä marraskuuta 1998 tehdyllä komission päätöksellä 98/703/EY(7) hyväksytyn hävittämisohjelman tavoitteena on hävittää afrikkalainen sikarutto muilta Sardinian alueilta, joilla tautia esiintyy, (6) Sassarin, Oristanon ja Cagliarin provinssien eläintautitilanteen sekä Sardinian käyttöön ottaman eläinten siirtoja koskevan valvonnan perusteella tiettyihin teurassikoihin sovellettavia testausmenettelyjä voidaan muuttaa, (7) Italian viranomaiset ovat toteuttaneet oikeudellisia toimenpiteitä estääkseen elävien sikojen, tuoreen sianlihan ja eräiden sianlihavalmisteiden siirtymisen Sardinian alueelta, ja näiden oikeudellisten toimenpiteiden toteuttamisella varmistetaan tämän päätöksen täytäntöönpanon tehokkuus, ja (8) tässä pääatöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/108/EY seuraavasti: 1. Korvataan 2 artiklan 2 kohdan b alakohdan viides ja kuudes luetelmakohta seuraavasti: "- jotka kuuluvat tilan sellaiseen sikapopulaatioon, joka on komission neuvoston päätöksen 90/424/ETY mukaisesti hyväksymässä afrikkalaisen sikaruton hävittämisohjelmassa vaaditun serologisen testausohjelman piirissä ja jossa ei ole havaittu afrikkalaisen sikaruton viruksen vasta-aineita viimeisten kuuden kuukauden aikana, - joille on tehty siirtämistä edeltävän serologisen testausohjelman mukainen koe 10 päivää ennen teurastuksen kuljettamista ja joilla ei ole todettu afrikkalaisen sikaruton vasta-aineita; kyseisen erän siirtämistä edeltävän serologisen testausohjelman luotettavuustason olisi oltava noin 95 prosenttia seropositiivisten eläinten havaitsemiseksi viiden prosentin esiintyvyydellä." 2. Korvataan 6 artikla seuraavasti: " 6 artikla Italia esittää kaikille jäsenvaltioille ja komissiolle a) luettelon, josta käy ilmi eläinlääkinnällisen keskusviranomaisen hyväksymien, 2 artiklassa tarkoitettujen teurastamoiden nimet ja sijaintipaikat ja 4 artiklan 2 kohdan b alakohdassa tarkoitettujen laitosten nimet ja sijaintipaikat, b) kuuden kuukauden välein kertomuksen, josta käy ilmi niiden sikojen lukumäärä, joihin on sovellettu 2 artiklan 2 kohdan b alakohdassa säädettyjä toimenpiteitä, sekä toteutettujen serologisten testien tulokset." 2 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle välittömästi. 3 artikla Tämä päätös on osoitettu kaikille jäsenvaltioille. Tehty Brysselissä 31 päivänä toukokuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 79, 7.4.1995, s. 29. (5) EYVL L 224, 18.8.1990, s. 19. (6) EYVL L 168, 2.7.1994, s. 31. (7) EYVL L 333, 9.12.1998, s. 29.